5. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 30372/14/75 της 11/31 Οκτ. 1975 (ΦΕΚ Β΄1252) Περί αυξήσεως κατά 60% των υπό του ΤΠΚΠΕΝ χορηγουμένων εφ’ άπαξ παροχών. Έχοντες υπόψη: 1.Τας διατάξεις της παραγρ. 2 του άρθρου 5 του Ν.Δ. 3737/1957 «περί ΤΠΚΠΕΝ» (ΦΕΚ 168Α). 2.Την υπό του Δ.Σ. του ΤΠΚΠΕΝ ληφθείσαν σχετικώς απόφασιν κατά την συνεδρίασιν αυτού της 22.5.1975. 3.Την εν προκειμένω σύμφωνον γνώμην της Επιτροπής Τιμών και Εισοδημάτων ως το υπ’ αριθ. 03185/1781/1.9.75 σχετικόν έγγραφον του Υπουργείου Συντονισμού και Προγραμματισμού, αποφασίζομεν: 1.Εγκρίνομεν  την υπό του Διοικητικού Συμβουλίου του Ταμείου Προνοίας Κατωτέρων Πληρωμάτων Ε.Ν. ληφθείσαν απόφασιν περί αυξήσεως κατά εξήκοντα επί τοις εκατόν (60%) των ήδη υπ’ αυτού χορηγουμένων εφ’ άπαξ παροχών. 2.Της εν λόγω αυξήσεως δικαιούνται οι συμφώνως προς τας διατάξεις του άρθρου 3 του Ν.Δ. 3737/57 συνταξιοδοτούμενοι υπό του Ναυτικού Απομαχικού Ταμείου μέτοχοι του ΤΠΚΠΕΝ, εφ’ όσον η περί απονομής της παροχής (περιοδικώς ή εφ’ άπαξ) απόφασις του ΝΑΤ φέρει ημερομηνίαν μεταγενεστέραν της παρούσης. 3.Προς τούτο καθορίζομεν την κατά την παραγρ. 1 του άρθρου 5 του Ν.Δ. 3737/57 προσαύξησιν του γινομένου του πολλαπλασιασμού των μηνών υπηρεσίας επί την μέσην τακτικήν μηνιαίαν εισφοράν ως ακολούθως κατά περίπτωσιν ύψους μέσης τακτικής εισφοράς. Εν αρχή διαιρείται ο αριθμός 454,88 δια του αριθμού του εκφράζοντος την μέσην τακτικήν μηνιαίαν εισφοράν του ησφαλισμένου κατ’ εφρμογήν της παραγρ. 1 του άρθρου 5 του Ν.Δ. 3737/57 της διαιρέσεως συνεχιζομένης μέχρι προσδιορισμού των έξ (6) πρώτων δεκαδικών ψηφίων. Εν συνεχεία αφαιρείται εκ του ούτω προκύπτοντος πηλίκου μία ακεραία μονάς. Ο προκύπτων τέλος εκ της αφαιρέσεως αριθμός εκφραζόμενος εις ποσοστόν επί τοις εκατόν αποτελεί την ληφθησομένην υπ’ όψει προσαύξησιν κατά περίπτωσιν ύψους μέσης τακτικής μηνιαίας εισφοράς. Η παρούσα δημοσιευθήτω δια της Εφημερίδος της Κυβερνήσεως. 